Αντίλ Ναμπί

Γουέστ Μπρόμιτς Άλμπιον

Γεννημένος στο Άστον του Μπέρμιγχαμ, ο Ναμπί έγινε μέλος των ακαδημιών της Γουέστ Μπρόμιτς Άλμπιον σε ηλικία οκτώ ετών. Αφού αναδείχθηκε από τις ακαδημίες, το 2011 υπέγραψε το πρώτο του επαγγελματικό συμβόλαιο με το σύλλογο. Συμπεριλήφθηκε, για πρώτη φορά, στην αποστολή της πρώτης ομάδας στις 12 Ιανουαρίου 2013, σε ένα εκτός έδρας αγώνα για τη Πρέμιερ Λιγκ εναντίον της Ρέντινγκ, παραμένοντας στον πάγκο καθώς η ομάδα του έχασε με 3-2. Μετά την σεζόν 2014-15, ο Ναμπί ονομάστηκε ο Καλύτερος Νεαρός Παίκτης της Χρονιάς της Γουέστ Μπρόμιτς. Με την ομάδα U21, κατέγραψε 26 γκολ και 12 ασίστ σε 73 αγώνες.

Ντέλι Ντάιναμος (δανεισμός)

Στις 28 Αυγούστου 2015, ανακοινώθηκε ο δανεισμός του στη Ντέλι Ντάιναμος της Ινδικής Σούπερ Λιγκ για τη σεζόν 2015. Το διοικητικό μέλος της Γουέστ Μπρόμιτς, Άντριαν Ράιτ, δήλωσε ότι αυτή η μετακίνηση ήταν προς όφελος όλων των πλευρών και όχι, όπως εικάστηκε, με σκοπό την αύξηση των εμπορικών συμφερόντων του συλλόγου στην Ινδία. Ο Ναμπί ήταν ο πρώτος παίκτης που δανείστηκε από ένα σύλλογο της Πρέμιερ Λιγκ σε ένα σύλλογο της Ινδικής Σούπερ Λιγκ. Μερικοί από τους συμπαίκτες του, ήταν: ο νικητής του Τσάμπιονς Λιγκ Ρομπέρτο Κάρλος (ο οποίος ήταν παίκτης-προπονητής), ο Τζον Άρνε Ρίισε και ο Φλορέντ Μαλουντά. 
Στις 4 Οκτωβρίου, έκανε το ντεμπούτο του με το σύλλογο στον εναρκτήριο αγώνα της σεζόν εναντίον της Γκόα στο Στάδιο Φατόρντα, μπαίνοντας ως αλλαγή στο 73ο λεπτό, στην ήττα με 2-0. Έπαιξε μόλις 31 λεπτά στους πρώτους πέντε αγώνες της σεζόν για την ομάδα με έδρα το Νέο Δελχί, αλλά δήλωσε ότι βιώνει μια προσωπική ανάπτυξη, που δεν θα ήταν εφικτή αν είχε δανειστεί σε μια αγγλική ομάδα κατώτερης κατηγορίας. Στις 19 Νοεμβρίου, σημείωσε τον πρώτο του γκολ σε επαγγελματικό επίπεδο, ανοίγοντας το σκορ στη νίκη με 3-1 επί της Πούνε Σίτι στο Στάδιο Τζαβαχαρλάλ Νεχρού. 
Στις 3 Δεκεμβρίου, σημείωσε το δεύτερό του γκολ, καθώς η ομάδα του, που είχε ήδη προκριθεί στα πλέι οφ, ήρθε από πίσω στο σκορ για να επιτύχει μια εντός έδρας ισοπαλία με 3-3 εναντίον της Κεράλα Μπλάστερς. Τρεις μέρες αργότερα, στον τελευταίο αγώνα της κανονικής περιόδου, σκόραρε και πάλι στην ήττα με 2-3 από τη Γκόα και τελείωσε τη σεζόν με 3 γκολ σε 11 αγώνες, καθώς αποκλείστηκαν από την ίδια ομάδα στα ημιτελικά. Στις 15 Δεκεμβρίου, αποβλήθηκε για ανάρμοστη συμπεριφορά στον εκτός έδρας επαναληπτικό αγώνα με ήττα 3-0.

Πίτερμπορο Γιουνάιτεντ

Στις 21 Ιανουαρίου 2016, υπέγραψε διετές συμβόλαιο με την Πίτερμπορο Γιουνάιτεντ, μέχρι το 2019. Δύο ημέρες αργότερα, έκανε το ντεμπούτο του στη Φούτμπολ Λιγκ Ουάν και στο αγγλικό ποδόσφαιρο, μπαίνοντας ως αλλαγή στο 57ο λεπτό, στην ήττα με 2-1 από την Τζίλιγχαμ. Στις 13 Φεβρουαρίου, έκανε την πρώτη του εμφάνιση στο αρχικό σχήμα με την ομάδα, στην ήττα με 0-4 από τη Μπράντφορντ Σίτι στο Στάδιο Λόντον Ρόουντ. Μιλώντας τον Ιανουάριο του 2017, ο Τεχνικός Διευθυντής Μπάρι Φράι, δήλωσε ότι: "Ο Ναμπί ήταν έτοιμος να πάει στην Πορτ Βέιλ, αλλά απομάκρυναν τον προπονητή τους (Μπρούνο Ριμπέιρο) και ο προσωρινός προπονητής (Μάικλ Μπράουν) δεν ήταν ζεστός στη μετακίνησή του". 
Στις 3 Φεβρουαρίου του 2018, έχοντας περάσει 14 μήνες χωρίς συμμετοχή - με την τελευταία του να είναι σε ένα αδιάφορο παιχνίδι του Φούτμπολ Λιγκ Τρόφι εναντίον της Γουόλσολ - ο Ναμπί δανείστηκε στη  Νούνιτον Τάουν της Νάσιοναλ Λιγκ Νορθ για το υπόλοιπο της σεζόν. Έπαιξε σε πέντε αγώνες μπαίνοντας ως αλλαγή, χωρίς να σκοράρει.

Νταντί ΦΚ

Μετά την αποδέσμευσή του από την Πίτερμπορο, δοκιμάστηκε στην καλοκαιρινή προετοιμασία του 2018 της Νταντί και στις 2 Αυγούστου υπέγραψε εξαμηνιαίο συμβόλαιο. Εννέα ημέρες αργότερα, έκανε το ντεμπούτο του για την ομάδα της Πρέμιερσιπ Σκωτίας, μπαίνοντας ως αλλαγή στην εντός έδρας ήττα με 0-1 από την Αμπερντίν. Είχε δέκα συμμετοχές, σκοράροντας μία φορά στην εντός έδρας ήττα με 1-2 από την Κιλμάρνοκ στις 6 Οκτωβρίου. Τον Δεκέμβριο του 2018, αποδεσμεύτηκε από το σύλλογο, στο τέλος του συμβολαίου του.

ΟΦΗ

Τον Ιανουάριο του 2019, ανακοίνωσε στο Twitter ότι είχε υπογράψει με τον ΟΦΗ. Περιέγραψε τη μετακίνηση ως "τρελή". Στο ντεμπούτο του εναντίον του Παναιτωλικού στις 20 Ιανουαρίου, σκόραρε με δύο ελεύθερα χτυπήματα σε μια εντός έδρας νίκη με 3-0.  Ονομάστηκε ο Παίκτης της εβδομάδας της Σούπερλιγκ και το δορυφορικό κανάλι Novasports ανακήρυξε το γκολ του ως το καλύτερο στην Ευρώπη εκείνης της εβδομάδας.

Διεθνής σταδιοδρομία

Είναι διεθνής με τις μικρές Εθνικές Αγγλίας U16 και U17.

Τρόπος παιχνιδιού

Ο προπονητής των ακαδημιών της Γουέστ Μπρόμιτς, Μαρκ Χάρισον, δήλωσε τον Νοέμβριο του 2015, ότι ο Ναμπί ήταν εξίσου προικισμένος με ικανότητες σκοραρίσματος και τεχνικής, όπως ο Σαΐντο Μπεραχίνο, ο βασικός επιθετικός της ομάδας, ο οποίος είχε συνεργαστεί με το Ναμπί σε επίπεδο ακαδημιών.

Προσωπική ζωή

Ο Ναμπί είναι πακιστανικής καταγωγής. Οι μικρότεροι αδελφοί του, Σαμίρ και Ραχίς, είναι επίσης επαγγελματίες ποδοσφαιριστές, έχοντας εξελιχθεί μέσω των ακαδημιών της Γουέστ Μπρόμιτς.  Είναι μουσουλμάνος και έχει προμηθευτεί με φαγητό Χαλάλ από όλους τους συλλόγους του.